Slalomo (kajakado-kanuado)

Slalomo estas fako de kajakado-kanuado. Celo estas kiel eble plej rapide trapasi difinitan distancon da sovaĝa akvo kaj trafi ĉiun pasejon. Respondeca por la regularo estas la Internacia Federacio de Kanuado (ICF). Pri la unuopaj kategorioj kaj mallongigoj vidu sube en la ĉapitro "uzaĵo".

 Historio 
eta|Trejnado en kanuo sur plejparte natura rivero super kiu pendas la pasejoj.
Grandskala produktado de malmunteblaj kajakoj ebligis la disvastiĝon de la sporto sur la rapide fluantaj akvejoj en Sudgermanujo, Aŭstrujo kaj Svislando. Fine de la 1920-aj, komence de la 1930-aj jaroj tiu disvastiĝo pintis. En tiu tempo slalomo naskiĝis.

La unua evento, kiu similas al slalomo okazis 1932 sur la Lago de Hallwil en Svislando. La kurejo estis markita per buoj, kiuj formis neregulan stelon. La 8-an de oktobro 1933 sur la rivero Aro okazis la unua slalomo sur fluanta akvo. Sendepende de la svisaj pioniroj la aŭstro Willi Rabe havis la saman ideon. Li aranĝis kune kun siaj amikoj la 29-an de aprilo 1934 sur la rivero Traisen ĉe Traismauer slalomon por malmunteblaj boatoj kaj kajakoj. En 1936 la antaŭiranto de la ICF agnoskis slalomon kiel memstara fako. Pro la dua mondomilito nur en 1949 la unua mondoĉampionumo okazis en Ĝenevo. Ĝis 1999 ĝi okazis ĉiun neparan jaron. Ekde 2002 la mondoĉampionumoj okazas ĉiun neolimpian jaron. En 1972 kaj ekde 1992 slalomo estas en la olimpia programo. Ekde la Olimpiaj ludoj de 2020 la virina solopa kanuado (WC1) anstataŭas la viran duopan kanuadon (MC2).

Krom malmunteblaj kajakoj, lignaj kanuoj estis uzitaj en la fruaj konkursoj. Ekde 1955 unue kanuoj kaj poste kajakoj estis produktitaj el plasto. En 1963 okazis la lasta konkurso de malmunteblaj kajakoj, kiu poste estis tute anstataŭigitaj per plastaj boatoj.

 Konkursejoj 
eta|La artefarita kurejo de la Olimpiaj ludoj 2008
eta|Artefarita kurejo sen akvo
Kurejo longas inter 150 metroj kaj 400 metroj. Super la kurejo pendas 18 ĝis 25 pasejoj, kiujn oni devas trapagaji laŭ iliaj numeroj. La plej multaj estas verde markitaj pasejoj. Ili estas trapasendaj kunflue. Ses aŭ ok pasejojn oni devas trapagaji kontraŭflue. Ili estas ruĝe markitaj. La du stangoj de pasejo devas pendi ĉirkaŭ 20 centimetroj super la akvosupraĵo. La distanco inter la stangoj rajtas esti inter 1,2 metroj kaj 4 metroj. Slalomo origine okazis sur naturaj akvejoj, sed nuntempe oni tendencas al artefaritaj kurejoj. La unua artefarita sovaĝakva kurejo estas la  (esperante: Aŭgsburga glaciokanalo), konstruita por la Olimpiaj ludoj de 1972.

 Konkurs-sistemo 
Krom la unuboataj konkursoj ankaŭ ekzistas teamaj konkursoj. Teamo konsistas el tri boatoj de la sama kategorio, kiuj samtempe pagajas sur la kurejo. La temporezulto estas mezurita de la komenco de la unua boato ĝis la celatingo de la lasta boato. Puntempoj de ĉiu unuopa boato estas aldonitaj al la temporezulto.

Kompleta tempo de kurumo kalkuliĝas el la tempo por trapasi la kurejon kaj eventualaj punotempoj. Ĝis 2008 por rezulto la kompleta tempo de ambaŭ kurumoj estis sumigitaj. Ekde 2009 nur la pli bona kurumo estas konsiderita kiel rezulto de sportisto. Duonfinalo kaj finalo konsistas el po unu kurumo por sportisto.

Puntempo por tuŝi stangon estas 2 sekundoj. Preterlasi pasejon aldonas 50 sekundojn. Trapagaji pasejon misdirekte aŭ kilo-supre ankaŭ aldoniĝas 50 sekundojn da puntempo, se sportisto sekve ne ĝuste trapasas ĝin. Se sportisto devas forlasi la boaton la kurumo ne estas valida.

Por pliigi la allogecon ĉe grandaj eventoj, unue okazas dukuruma kvalifikado. Ĝin sekvis duonfinalo, kiu konsistas el nur unu kurumo. Partoprenantonombro varias depende de la boatokategorio. La 10 plej rapidaj boatoj de la duonfinalo atingas la finalon. Ĝi ankaŭ konsista el unu kurumo.

 Uzaĵo 
 Boatoj 
En slalomo ekzistas tri boatokategorioj.
NomoMallongigoMinimuma longoMinimuma larĝoMinimuma pezoUnuopa kajakoK13,50 m60 cm9 kgUnuopa kanuoC13,50 m60 cm9 kgDuopa kanuoC24,10 m75 cm15 kg
Kajakon oni pagajas sidante kun dupadela pagajo. Ĝi ne havas rudron. Kanuon oni pagajas genuante kun unupadela pagajo. En ĉi tiu fako ankaŭ la kanuoj havas ferman korpon. La malfermaĵo de la boatoj estas fermita per ŝpruc-ŝirmilo, kio malebligas eniĝon de akvo. Ili estas produktita el karbofirbra plasto kaj kevlaro.

Nuntempe kaj viroj kaj virinoj konkursas en ĉiu boatokategorio. Krome ekzistas kategorio por miksita duopa kanuado (XC2). Ekde 2017 ĝi ree estas en la programo de la monda ĉampionumo, post kiam ĝi estis forigita post 1981.

 Persono 
Dum konkurso sportisto devas porti aprobitajn savoveŝton kaj kaskon.

 Kategorioj 
Dum mondaj ĉampionumoj la sportistoj partoprenas en la jenaj kategorioj. La kategorioj de la Olimpiaj ludoj havas flavan fonon.

 Unuopa boato  Teamo Vira solopa kajakado  MK1  Vira teama kajakado  MK1x3 Virina solopa kajakado  WK1  Virina teama kajakado  WK1x3 Vira solopa kanuado  MC1  Vira teama kanuado  MC1x3 Virina solopa kanuado  WC1  Virina teama kanuado  WC1x3 Miksita duopa kanuado  XC2  Miksita teama kanuado  XC2x3 Vira ekstrema kanuado  MCSLX  Virina ekstrema kanuado  WCSLX 

 Referencoj 
La unua versio de ĉi tiu artikolo estas traduko de la artikolo Kanuslalom (Versio de la 30-a de junio 2019) el la germana Vikipedio. La aŭtoroj estas videbla en la historio de la originala artikolo.

 Eksteraj ligiloj 

 Paĝo de la ICF pri la fako ()
 kanugeschichte.net Paĝo pri la historio de slalomo ()

Kategorio:Olimpia sportfako
Kategorio:Kanuado